Bodajki Református Egyházközség
www.bodajkirefegyhaz.multiply.com
bodajkireformatus@gmail.com

2010. augusztus 15. vasárnap 11 óra – Bodajk

(32. hét)

Igehely: ApCsel 27. fejezet

	Kedves Testvéreim!
	A mai vasárnap arra a kérdésre adja meg a választ a Szentírásból fölolvasott igeszakasz, hogy Hogyan lehetek magabiztos a válsághelyzetben?
A Biblia azt tanítja, hogy háromféle vihar adhatja elő magát az életben: olyan vihar, amit mi magunk okozunk (pl. Sámson és a saját magára zúdított bajok), olyan vihar, amit Isten okoz (pl. amelyiket Jézus csendesített le a Galileai-tengeren) és olyan vihar, amit más emberek okoznak (pl. Pál és Szilász a börtönben).
	Hogyan kezelhetjük a válsághelyzeteket? Hogyan maradhatunk nyugodtak, magabiztosak és bátrak, bármi történjen is?
	A fölolvasott történet tanúsága szerint a fogoly Pál egy Rómába igyekvő hajóra került, amely figyelmeztetése ellenére tovább hajózott Kréta szigete felé és így veszélybe került mindenkinek az élete. A tengerészek türelmetlenül igyekeztek jobb kikötőbe jutni, ezért figyelmen kívül hagyták azt, amit Isten Pálon keresztül mondott nekik.
	A türelmetlenség gyakran bajba sodor bennünket. Ha hagyjuk, hogy elragadjon a türelmetlenség, viharba kerülünk. Krízishelyzeteinkre visszagondolva kérdezzük csak meg magunktól: szántunk időt arra, hogy Istennel átbeszéljük a dolgokat? Sajnos általában belehajózunk a közeledő viharba.
	Pál figyelmeztetése ellenére hajóztak…bele a viharba. Miért? Mert az emberi természetet követték. Három gyakori oka van annak, hogy az emberek bajba sodorják magukat: a szakértők téves útmutatása, a többség téves útmutatása és a körülmények téves útmutatása miatt.
	A százados, akire Pált rábízták, figyelmen kívül hagyta a tanácsát, kérését és elhagyták a kikötőt. Ez tehát rámutat az első okra, ami miatt bajba kerülünk: nem a megfelelő szakértő(k)re hallgatunk.
	A világ, a hazánk, a lakóhelyünk tele van ajánlattevőkkel, hozzáértő szakemberekkel, akik elérnek. Elérnek a tévéműsorok, az újságok, a postaládánkba bedobott levelek. Jó föld ez a szakembereknek, amelyet használnak. Vajon célt érnek nálunk?
	Vannak, akik addig kérdezősködnek a „szakértőktől”, amíg találnak valakit, aki egyetért velük, csak hogy alátámasszák saját feltevéseiket. Ha nem a megfelelő szakértőt kérdezed, nagy bajba fogsz kerülni…
Az Apostolok Cselekedeteiről

     Ez az egyetlen olyan újszövetségi könyv, amely nem önálló mű, hanem egy másiknak, Lukács evangéliumának a folytatása. A történelmi korszak, amelyben a könyv „játszódik”, a Kr. u. 1. század első fele. Ez a Római Birodalom történetének a virágkora. Bár Lukács korának igazi történetírója, műve nem folyamatos eseménysort ír le, ugyanis elsődleges célja nem a történeti események megörökítése, ez csak eszköz, az igazi cél és ilyenformán a könyv műfaja: a hitvallás.

„… a százados egy Itáliába induló hajót talált, és abba szállított be minket…elhajóztunk Kréta alatt… Pál figyelmeztette őket: a további hajózás az életünkre nézve veszélyessé válik… A többség úgy döntött, hogy továbbhajóznak… Nemsokára azonban szélvihar csapott le a tengerre.”

„Pál figyelmeztette őket: „Férfiak, látom, hogy a további hajózás az életünkre nézve veszélyessé válik. De százados inkább hitt a kormányosnak és a hajótulajdonosnak… s úgy döntött, továbbhajóznak.”

	Az egyetlen megbízható szakértő: Isten.
	De a többségi akarat is rejthet magába rövidebb hosszabb idő múlva veszélyt. Az az igazság, hogy a többség is tévedhet. Emlékszel, mi történt, amikor Mózes elindult Izráel népével az Ígéret Földje felé? A többség vissza akart térni Egyiptomba, de nem volt igazuk. Nagy bajba kerülhetünk, ha az uralkodó véleményt, a népszerű eszméket követjük. Ha Istenre hallgatunk, akkor fogunk helyes irányba tartani.
	Miért szoktunk még bajba kerülni? Mert a körülményekre támaszkodunk. A tengerészek azt hitték, hogy a körülmények kedvezően alakultak, így folytathatják útjukat. Pedig ostobaság és nem vall bölcs gondolkodásra figyelmen hagyni, amit Isten mond, még ha a körülmények annak ellentmondanak is. Lehet, hogy most(!) jónak tűnik a helyzet,… de éppen a vihar felé tartasz.
	Szeretett Testvéreim!
	Mit tegyünk válsághelyzetben? Az első fontos teendő: ne sodródj!
	Az első dolog, amire a vihar késztetni szokott, a sodródás. Elengedjük céljainkat. Elfelejtjük, hova tartunk. Megfeledkezünk az értékrendünkről és elkezdünk sodródni.
	Mivel nem volt iránytűjük, a csillagokat pedig teljesen eltakarta a vihar, a matrózokra tökéletes sötétség borult. Amikor sötét helyzetben vagy, ahol nem látod csillagokat és nincs iránytűd, mit teszel? Sodródsz. A hullámok löknek előre és hátra s te oda mész, ahova hajtanak. Ide-oda hánykódsz a problémáid között. Az életedben felbukkanó erős áramlatok miatt legszívesebben azt kérdeznéd: Mi értelme? Miért küzdjek ellene? És csak mész az árral.
	Amikor válsághelyzet áll elő, először elkezdünk sodródni, aztán elkezdünk kidobálunk dolgokat az életünkből. A tengerészek esetében először a rakomány volt, aztán a hajó felszerelése, végül az élelem és legvégül saját maguk.
	A harmadik dolog, amit a matrózok tettek, az volt, hogy feladták a reményt. Voltál így? Jussanak eszedbe a hajósok: azért adták föl a reményt, mert elfeledkeztek arról, hogy Isten irányítja a dolgokat.
	És mi Pál reakciója a krízishelyzetben?
	Az apostol nyugodt és magabiztos volt. Bátorságot tanúsított a válsághelyzetben. Semmi nem rendítette meg.
	A hajósok reagálása a természetes reakció, amire mi is hajlamosak vagyunk válsághelyzetben, de nem muszáj így reagálnunk. A keresztyénségünk próbája éppen az, hogyan kezeljük a válsághelyzeteket. Könnyebb keresztyénként élni, amikor minden remekül megy, amikor minden imánkra választ kapunk, amikor jó egészségnek örvendünk, amikor nő a bevételünk. Könnyű ilyen időben keresztyénnek lenni.
	Hitünket az teszi próbára, ha jönnek a problémák és kísértést érzünk arra, hogy kétségbeessünk, hogy sodródjunk és kidobáljuk azokat a dolgokat, amik igazán fontosak az életben. A jellem a válsághelyzetben tűnik ki, nem akkor alakul ki. A jellem formálódása az élet hétköznapi, egyszerű, földi dolgaiba megy végbe

„… azt mondták nekik Izráel fiai: Bárcsak haltunk volna meg az Úr kezétől Egyiptomban, amikor a húsos fazekak mellett ültünk, és jóllakásig ehettünk kenyeret.”

„Mivel pedig déli szél kezdett fújni, azt hitték, hogy megvalósíthatják elhatározásukat…”

„… szélvihar csapott le a tengerre. Mikor az magával ragadta a hajót, úgyhogy nem tudott a széllel szemben haladni, rábíztuk a hajót, és sodortattuk magunkat vele.”

„A vihar hevesen dobált bennünket, azért másnap kidobálták a hajóterhet, harmadnap pedig a hajó felszerelését dobálták ki saját kezükkel.”
„… végül elveszett megmenekülésünk minden reménye.”

„Az lett volna a helyes, férfiak, ha rám hallgattok, és nem indulunk el Krétából, hogy elkerüljük ezt a veszélyt és ezt a kárt. Én azonban most is azt tanácsolom nektek, hogy bizakodjatok, mert egy lélek sem vész el közületek, csak a hajó.”

- a mindennapokban. Ott alakul ki a jellem, de akkor tűnik ki, amikor hajótörést szenvedünk, olyan helyzetbe kerülünk, ahol már-már elborítanak a hullámok.
	Mit kell tennünk, ha széthullani látszanak a dolgok és a hajó zátonyra fut s darabokra törik? Mit kell tennünk, ha óriási problémák közt hánykolódunk? Nézzük meg, mit tettek a hajósok.
	A legbiztosabb, amit tehetünk a viharban, hogy kivetjük a horgonyokat. Maradjunk veszteg! „Akik az Úrban bíznak, olyanok, mint a Sion hegye, amely nem inog, hanem örökre megáll.” (Zsolt 125,1)
	Pál apostolt három dolog bátorított, amelyek horgonyként szolgálnak a lélek számára. Ez a három igazság odahorgonyoz bennünket a szilárdság sziklájához, úgyhogy amikor a válság szelei ide-oda hánynak, magabiztosak maradhatunk. Olyan igazságok ezek, amelyekre ráépíthetjük az életünket, amik tartást adhatnak a vihar idején.
	Krízis idején az első horgony Isten jelenléte. Ebből megtudhatjuk, hogy még a viharok sem rejthetnek el bennünket Isten elől. Lehet, hogy mi nem látjuk Őt, de az Atya lát bennünket. Isten személyes képviselőjét, egy angyalt küldött, hogy elmondja Pálnak: Veled vagyok. Látlak a viharos Földközi-tengeren, azon a hajón. Isten azt ígéri a Szentírás lapjain, hogy velünk van.
	A Biblia újra meg újra arról beszél, hogy akárhol is vagyunk, Isten ott van velünk. Ott volt az első emberpárral, amikor el kellett hagyniuk az Éden Kertjét. Ott volt a gyilkos Káinnal, védve az életét, Noéval az özönvíz idején, Jóbbal, amikor mindenét elveszítette, Józseffel Egyiptomban, Dániellel az oroszlánok vermében és a kemencében, a zsidó néppel a fogságban és Jézussal a keresztfán.
	A második horgony a krízis idején az, amit Pál Isten angyalától hall: Az Úrnak terve van az életeddel. Azt mondja Isten: azért vagy ezen a hajón, mert célom van azzal, hogy itt legyél. Olyan célom van az életedre nézve, ami sokkal nagyobb ennél a mostani viharnál. A második horgony válság idején: Isten célja.
	Minden keresztyénnek kell, hogy legyen életcélja. Senki nem születik véletlenül, akármilyen körülmények között jön is a világra. Nemcsak azért vagy itt a földön, hogy elfoglalj egy kis helyet; Istennek konkrét terve és célja van az életedre nézve. A viharok mindössze ideiglenesen hátráltathatják ennek a célnak beteljesedését. Az égvilágon semmi nem változtathat Isten rád vonatkozó tervén, hacsak úgy nem döntesz, hogy engedetlen leszel iránta. Ha úgy döntesz, hogy elutasítod az Ő tervét, megengedi, hogy így tegyél, de a Szentírás azt tanítja, hogy egyetlen kívülálló sem képes megváltoztatni Istennek az életedre vonatkozó tervét. Isten ezt a te kezedbe tette. Elfogadhatod vagy elutasíthatod ezt. De bármi történik is, kívülről, külső erők semmiképpen nem befolyásolhatják Isten célját veled, amíg(!) te azt mondod: Istenem, legyen meg a Te akaratod.
	Isten célja nagyobb, mint bármilyen helyzet, amibe valaha kerülhetsz. Istennek terve van túl azokon a problémákon, amikkel most kell szembenézned. A lényeg az, hogy veszélyes, ha a problémákra összpontosítasz, nem pedig az életcélodra. Ha így 

„… mivel féltek, hogy esetleg sziklás helyre vetődünk, a hajó farából négy horgonyt vetettek ki, alig várva a virradatot.”

„… ma éjjel elém állt annak az Istennek az angyala, akié vagyok, és akinek szolgálok. És azt mondta: Ne félj, Pál.”

„Nem maradok el tőled, sem el nem hagylak téged.” Zsid 13,5; „veletek vagyok minden napon a világ végezetéig.” Mt 28,10; „én pedig kérni fogom az Atyát, és másik Pártfogót ad nektek, hogy veletek legyen mindörökké.”Jn 14,16

teszel, elkezdesz sodródni és kiszórni dolgokat. Kétségbe fogsz esni, ha a problémákra szegezed a szemedet, ahelyett, hogy Isten rád vonatkozó céljára szegeznéd. Ha szem elől veszíted a célodat, létezésed értelmét veszíted szem elől és céltalanná válsz.
	A harmadik horgony: Isten ígérete. 
	Isten kivétel nélkül mindig megtartja az ígéretét. A vihar nem rejtheti el arcunkat Isten elől, mert Isten mindig velünk van. A vihar nem változtathat Isten célján, mert az végleges. A vihar nem pusztíthatja el Isten gyermekét, mert Isten ígérete biztos.
	Lehet, hogy most is éppen (szörnyű) krízishelyzetben vagy. Elborítanak a problémák és úgy gondolod, hogy végleg elmerülsz. Isten így szól hozzád: lehet, hogy elveszíted a rakományt, lehet, hogy elveszíted a hajó felszerelését, lehet, hogy még a hajót is leveszíted, lehet, hogy vizes leszel – de túl fogod élni. Isten ígérete miatt.
	Kedves Testvéreim!
	Egy dolgunk maradt mindezeket meghallva. Horgonyozz le Isten igazságain és imádkozz, hogy megvirradjon.
	Mi volt ennek az eredménye a történetben? „Amikor megvirradt, a szárazföldet nem ismerték fel, de egy öblöt vettek észre, amelynek lapos volt a partja. Elhatározták, hogy ha tudják, erre futtatják rá a hajót…Így történt, hogy mindnyájan szerencsésen kimenekültek a szárazföldre.”

ÁMEN

ÚJRA IMALÁNC!!!
HÉTFŐ ESTE 9 ÓRAKOR

	Urunk Istenünk a Jézus Krisztus által!
	A mennyből sugárzó csodaként éljük meg közösségileg, hogy Tőled jövő alkalmakat adsz elénk, amelyeken Lelked áldásaként, értő szívűekként lehetünk jelen, vágyódva tanításod megcselekvésére.
	Megsegítésedért fohászkodunk. Kérünk, segíts meg, hogy a Te alkalmaid tartsák ébren hitünket. Kérjük ezen alkalmakra áldásodat, tartalmára pedig gondviselő szeretetedet. Segíts meg, hogy ezeken/ezekben gazdagodjunk: adj hozzá alázatos készülést és jelenvaló szívet.
	„Szólj Uram, mert hallja a te szolgád!”
	Segítsd az embereket a közösségbe. Mutasd meg a bennük rejlő mennyei kincset. Hogy ez így legyen, segíts hiteles keresztyén életet élni. Mindig a Te utadat keressük. „Útjaid, Uram, mutasd meg, hogy el ne tévedjek!” Vegyünk erőt a sokszor ige nélküli életünkön és olvassuk a Könyvek Könyvet.
	Fogadj kegyelmedbe Fiad érdeméért, könyörülj rajtunk, hogy imádságunk meghallgatásra találjon Nálad. Így legyen. Ámen.

„… bizakodjatok, férfiak! Én hiszek az Istennek, hogy úgy lesz, ahogyan nekem megmondta.”

„… mivel féltek, hogy esetleg sziklás helyre vetődünk, a hajó farából négy horgonyt vetettek ki, alig várva a virradatot.”

HIRDETÉSEK

- Augusztus 16-án, délután 6 órától újra férfi-kör a parókián. Az alkalom címe: A Biblia előállása. Várjuk a férfiakat!!!

- Minden szerdán, délután 6 órától bibliaórát tartunk a gyülekezeti teremben.

- Augusztus 22-én úrvacsorás istentiszteletet tartunk.

- Augusztus 29-én, vasárnap, délután 5 órától újra délutáni istentisztelet a gyülekezeti teremben.

Melléklet

Pál apostol útja Palesztinából Rómába; az ApCsel 27. fejezete